се изисква някои данни, отнасящи се до баланса по специфичния режим на снабдяване, да бъдат съобщавани в края на всяко тримесечие на годината. Тази периодичност представлява тежест; счита се за достатъчно уведомяването да се извършва само веднъж годишно.
 (7)В член 31 от Регламент за изпълнение (ЕС) No 181/2014 се посочват елементите, които трябва да бъдат включени в годишния доклад за изпълнението на мерките. В своя доклад от 15 декември 2016 г.
 4
 Комисията стигна до заключението, че съдържанието на годишния доклад следва да бъде изяснено и опростено, за да се улесни процесът на докладване. Тъй като по тази причина е целесъобразно да се изменят задълженията за докладване и да се даде нова структура на годишния доклад, съответните подробности следва да бъдат посочени в ново приложение към Регламент за изпълнение (ЕС) No 181/2014.
 (8)В член 32 от Регламент за изпълнение (ЕС) No 181/2014 се посочват процедурите за изменение на програмата. С оглед на натрупания при прилагането му опит е необходимо да бъдат опростени тези процедури, за да се осигури по-гъвкаво и по-плавно приспособяване към реалните условия, свързани с режима на снабдяване, и местните условия в селското стопанство. Поради това е целесъобразно да се изисква измененията, които попадат в обхвата на член 32, параграфи 1 и 2 от посочения регламент, да се представят едновременно в срок до 31 юли.
 (9)По принцип за измененията на програмата не е необходимо официално одобрение от Комисията. Целесъобразно е да се преработи формулировката на член 32, параграф 1 от Регламент за изпълнение (ЕС) No 181/2014, за да бъде по-изрично изразен този принцип.
 (10)За „съществените“ изменения на програмата, попадащи в обхвата на член 32, параграф 2 от Регламент за изпълнение (ЕС) No 181/2014 обаче, е необходимо официално одобрение от Комисията. Въз основа на опита с тази процедура е необходимо срокът за одобряване да се удължи на пет месеца след уведомяването на изменението. Освен това, за да се опрости процедурата, официалното одобрение от Комисията следва да бъде ограничено до първия случай, който понастоящем е обхванат от тази разпоредба.
 (11)Член 32, параграф 3 от Регламент за изпълнение (ЕС) No 181/2014 се отнася до „несъществените“ изменения. С цел да се улесни процедурата за финансови корекции в държавата членка, срокът за съобщаване на корекциите в размер до 20 % от разпределените финансови средства следва да бъде удължен до 31 май.
 (12)И накрая, следва да се опрости определението за „мярка“ в член 32, параграф 5, буква а) от Регламент за изпълнение (ЕС) No 181/2014.
 (13)Няколко регламента на Комисията бяха отменени и заменени с делегирани регламенти и регламенти за изпълнение. С оглед на яснотата и правната сигурност е целесъобразно да се актуализират позоваванията на тези регламенти. По-специално що се отнася до системата за лицензии за внос и износ, позоваванията на Регламент (ЕО) No 376/2008 на Комисията
 5
 следва да се заменят с позовавания на Делегиран регламент (ЕС) 2016/1237 на Комисията
 6
 и Регламент за изпълнение (ЕС) 2016/1239 на Комисията.
 (14)По отношение на уведомленията до Комисията позоваванията на Регламент (ЕО) No 792/2009 на Комисията
 7
 следва да се заменят с позовавания на Делегиран регламент (ЕС)